Wapen fan Wetsens

It wapen fan Wetsens is it wapen fan it doarp Wetsens, yn de Fryske gemeente Noardeast-Fryslân. It wapen waard yn 1988 registrearre.

 Beskriuwing 
De blazoenearring fan it wapen is:

Yn goud in fersmelde skeanbalke fan azuer, mei boppe twa earnefleugels fan sabel en mei ûnder in tsjettel fan kiel.

De heraldyske kleuren binne: goud, azuer (blau), sabel (swart) en kiel (read).

 Symbolyk 

 Tsjettel: symboal foar Fitus, patroanhillige fan de Sint-Fitustsjerke fan Wetsens.
 Earnsfleugels: oernommen út it wapen fan de famylje Jaerla dat yn it doarp in stins bewenne.
 Skeanbalke: stiet symboal foar de Jaarlasleat, in belangryk elemint yn de wetterhúshâlding fan East-Dongeradiel.

 Sjoch ek 

Wetsens
Kategory:Wetsens